buccaneers
Store norske leksikon,Historie,Verdens historie og samtidshistorie,Nord- og Mellom-Amerika,Nord- og Mellom-Amerikas historie generelt
Buccaneers var europeiske fribyttere i Karibia. På 1600-tallet drev mange av dem jakt i den vestlige delen av Hispaniola (nå Haiti). Kjøttet ble røkt og solgt til sjøfarere.
Navnet buccaneers skriver seg fra denne virksomheten: boucan er fransk for røkegrill, opprinnelig fra det karib-indianske ordet bocacui. Mot midten av 1600-tallet delte franske myndigheter ut kaperbrev og angrepsordre til buccaneers rettet mot den spanske handelsflåten. Det oppstod etter hvert flere velorganiserte buccaneer-grupper som slo seg på regelrett sjørøveri. En av de mest kjente lederskikkelsene var Henry Morgan (1635–1688).Det er skrevet flere romantiske skildringer om dem, og de er kjent under flere betegnelser, som for eksempel filibuster, egentlig flibustiers (fransk), en forvanskning av nederlandsk vrijbuiter (fribytter). Et annet nederlandsk ord var zeerovers. Spanierne kalte dem corsarios. Les mer i Store norske leksikon sjørøveri